| **Raimondas Vėjuonislatv. *Raimonds Vējonis*** |
| --- |
| Latvijos prezidentas |
|  |
| Gimė | 1966 m. birželio 15 d. (57 metai)Pskovo sritis, Rusija |
| Latvijos prezidentas |
| Kelintas | 9-tasis |
| Ėjo pareigas | 2015 m. liepos 8 d. – 2019 m. liepos 7 d. |
| Ankstesnis | Andris Bērziņš |
| Vėlesnis | Egils Levits |
|  |
| Partija | Žaliųjų ir valstiečių sąjunga |
|  |
| Alma mater | Latvijos universitetas |
|  |
|  **Vikiteka** | Raimonds Vējonis |

**Raimondas Vėjuonis** (latv. *Raimonds Vējonis*; g. 1966 m. birželio 15 d.) – politikas, 9-asis Latvijos prezidentas (2015–2019 m.), Latvijos krašto apsaugos ministras (2014–2015 m.).

Biografija
----------

Raimonds Vējonis gimė 1966 m. Pskovo srityje. Jo tėvas latvis, motina – rusė. Jie susipažino jam tarnaujant tarybinėje armijoje. Raimonds užaugo Sarkanių valsčiuje, mokėsi gretimame Maduonos mieste. Vējonis susidomėjo gamtos apsauga, nes jo senelis apako nuo chemikalų, naudojamų kolūkiuose.

Jis baigė Latvijos universiteto biologijos fakultetą 1989 m. ir gavo magistro diplomą 1995 m. Studijuodamas jis dirbo biologijos mokytoju Maduonoje. 1989–1996 m. Raimonds Vējonis buvo Maduonos regiono aplinkos apsaugos tarybos direktoriaus pavaduotojas. Jis buvo Maduonos municipaliteto narys 1990–1993 m.

Raimonds Vējonis buvo Rygos metropolijos regiono aplinkos apsaugos tarybos direktorius 1996–2002 m. Tuo metu jis buvo Skultės uosto tarybos narys ir valstybės atstovas Getliņi Eko atliekų tvarkymo įmonėje.

2002 m. jis tapo Aplinkos apsaugos ir regionų plėtros ministru.

2015 m. birželio 3 d. Saeima išrinko jį Latvijos prezidentu. Balsavo už 55 iš šimto narių. Po pergalės jis pažadėjo užtikrinti nacionalinį saugumą dėl įvykių Ukrainoje ir rūpintis aplinkos apsauga. Jis tapo pirmuoju ES valstybės vadovu, priklausančiu Žaliųjų partijai.

Asmeninis gyvenimas
-------------------

Raimonds Vējonis yra vedęs, turi du vaikus ir yra pagonis.

2016 m. sausio 18 d. jis atsidūrė ligoninėje. Jam buvo atlikta atvira širdies operacija, nes jo širdies vožtuvą pažeidė sepsis ir jis buvo pakeistas dirbtiniu.

Išnašos
-------

1. ↑  Zirnis, Egīls (21 February 2014). „Vējonis - militāri zaļais kompromiss" (latvių). Diena. Nuoroda tikrinta 3 June 2015.
2. 1 2 3 4  Collier, Mike; Sibierski, Mary (3 June 2015). „Latvia elects Vejonis, EU's first Green president". Yahoo!. Agence France-Presse. Nuoroda tikrinta 5 June 2015.
3. 1 2  „Jaunais Latvijas Valsts prezidents - Raimonds Vējonis". *Lsm.lv* (latvių). 3 June 2015. Nuoroda tikrinta 4 June 2015.
4. 1 2 3  Collier, Mike (2015 m. birželio 3 d). „Latvia provides EU's first "green" president - Raimonds Vējonis". Public Broadcasting of Latvia. Nuoroda tikrinta 2015 m. birželio 4 d.
5. ↑  Paparde, Inga (21 January 2016). „Kardioķirurgi glābj prezidentu". NRA. Nuoroda tikrinta 2 February 2016.
6. ↑  „Prezidenta Vējoņa sirds operācija noslēgusies". *Lsm.lv*. Nuoroda tikrinta 27 January 2019.


| Politinis postas |
| --- |
| Prieš tai:**Andris Bērziņš** | **Latvijos prezidentas**2015–2019 m. | Po to:**Egils Levits** |

|  |  |  |  |  |
| --- | --- | --- | --- | --- |
| 

| Ž • A • RLatvijos prezidentai |
| --- |
|  |
| 
Jānis Čakste **·** Gustavs Zemgals **·** Alberts Kviesis **·** Kārlis Ulmanis **·** *Sovietų okupacija (1940–1991)* **·** Anatolijs Gorbunovs **·** Guntis Ulmanis **·** Vaira Vīķe-Freiberga **·** Valdis Zatlers **·** Andris Bērziņš **·** Raimonds Vējonis **·** Egils Levits **·** Edgars Rinkēvičs | Latvijos herbas |

 |